Na podlagi 8. in 9. člena Zakona o volilni in referendumski kampanji (ZVRK) (Uradni list RS, št. 41/2007, 11/2011, 98/2013), 17. člena Statuta Občine Rogašovci (Uradni list RS, št. 66/99, 76/02, 29/03, 88/05, 79/06 in 69/10) in 85. člena Poslovnika občinskega sveta Občine Rogašovci (Uradni list RS št. 72/99, 29/2003, 69/10) je Občinski svet Občine Rogašovci na 24. redni seji dne 27. 3. 2014 po skrajšanem postopku sprejel

Odlok o spremembah in dopolnitvah Odloka
o plakatiranju v času volilne kampanje na območju Občine Rogašovci

1. člen

Spremeni se 1. odstavek 1. člena Odloka o plakatiranju v času volilne kampanje na območju Občine Rogašovci, tako da se po novem glasi:

» S tem odlokom je določeno plakatiranje in postavljanje manjših prostostoječih panojev, ki se uporabljajo v času volilne kampanje na območju Občine Rogašovci za volitve poslancev v Evropski parlament, volitve poslancev državnega zbora, predsednika republike, člane občinskih svetov in župana ter za referendume.«

1. člen

Spremeni se 3. člen tako, da po novem glasi: »Za lepljenje plakatov na vseh za to primernih mestih na javnih površinah v vaških središčih, kjer so urejena oglasna mesta veljajo določila Zakona o volilni kampanji.«

1. člen

Ta odlok se objavi v Uradnem listu RS in začne veljati z dnem sprejetja.

Številka: 007-22/2010-5

Rogašovci, 27. 3. 2014

Župan

Edvard Mihalič